། ། དབང་བསྐུར་བའི་ཆོ་ག་བཞུགས། ། ༄༅། ། རྗེ་བཙུན་མ་སྒྲོལ་མ་ལ་ཕྱག་འཚལ་ལོ། ། དང་པོ་མཚན་ཉིད་ལྔ་དང་ལྡན་པའི་བླ་མ་ལ། སློབ་མ་ཡོན་ཏན་བཞི་དང་ལྡན་པ་ཞིག་གིས། དང་པོ་བླ་མའི་འོས་སུ་བློས་བརྟགས་ནས། དེ་ནས་མཎྜལ་སྔོན་དུ་འགྲོ་བས་ཅི་འབྱོར་བའི་ཡོ་བྱད་ཕུན་སུམ་ཚོགས་པས་བླ་མ་མཉེས་པར་བྱས་ནས། དེ་ནས་བླ་མར་གསོལ་བ་གདབ་པ་ནི། རྡོ་རྗེ་སློབ་དཔོན་དགོངས་སུ་གསོལ་བྱ་བ་ལན་གསུམ་གྱིས་གསོལ་བ་གདབ་བོ། ། དེ་ནི་སློབ་མའི་བྱ་བ་དང་པོའོ། ། དེ་ནས་བླ་མས་སློབ་མ་དེ། ཐེག་པ་ཆེན་པོའི་བློ་དང་ལྡན་པ་དང་། སེམས་ཅན་ཐམས་ཅད་སྲིད་པའི་སྡུག་བསྔལ་ལས་བསྒྲལ་བའི་བློ་གྲོས་ཡོད་དམ་དྲི་བ་ནི། མ་བསྒྲལ་བ་ནི་བསྒྲལ་བ་དང་༑  ༑ ཞེས་པ་ལ་སོགས་པའི་ཚིག་རྐང་པ་ལྔས་ལན་གཅིག་གིས་དྲི་བར་བྱ་བའོ༑  ༑ ཆོ་ག་གཉིས་པ་བླ་མའི་བྱ་བའོ། ། དེ་ནས་ཐེག་པ་ཆེན་པོའི་བློ་གྲོས་ཅན་དེ་བླ་མས་རང་གི་སློབ་མར་ཡོངས་སུ་བཟུང་ཞིང་དེའི་བར་ཆད་ཀྱི་བགེགས་བསལ་བར་བྱ་བ་ནི། རྗེ་བཙུན་སྒྲོལ་མ་ལ་སོགས་པའི་དཀོན་མཆོག་གི་རྟེན་ཡོད་པའི་སྤྱན་སྔར་མཎྜལ་དང་ཅྀ་འབྱོར་བའི་མཆོད་པའི་ཡོ་བྱད་བཤམས་ལ། དེ་ནས་སློབ་མ་དྲི་ཞིམ་པའི་ཆུས་ཁྲུས་བྱས་ཏེ། བླ་མ་དང་དཀོན་མཆོག་ལ་མཎྜལ་དབུལ། མཆོད་པ་སྔོན་དུ་འགྲོ་བའི་བདུན་རྣམ་དག་བྱ། སྐྱབས་སུ་འགྲོ་བ་དང་སེམས་བསྐྱེད་བྱས་ལ་དེ་ཡང་དང་པོའི་དོན་དྲན་དུ་གཞུགདེ་ནས། དཀོན་མཆོག་གསུམ་ལ་སྐྱབས་སུ་མཆི། ། ཞེས་བྱ་བ་ལ་སོགས་པ་ནས། འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག། ཅེས་བྱ་བའི་བར་དུ་ལན་གསུམ་བརྗོད་དེ། སློབ་མ་ཡོངས་སུ་གཟུང་བའི་ཆོ་ག་དངོས་སོ། ། དེ་ནས་བདག་ཉིད་རྗེ་བཙུན་མ་ཡན་ལག་བཞི་རྫོགས་ཀྱིས་བསྒོམ་པའི་སྙིང་གའི་ས་བོན་དང་། སྔགས་ཕྲེང་གི་འོད་ཀྱིས་སློབ་མའི་ལུས་ངག་ཡིད་གསུམ་ལ་གནས་པའི་བགེགས་བསྐྲད་པར་བསམ་ཞིང་བདུད་རྩི་འཁྱིལ་བའི་སྔགས་བཟླས། ཨོཾ་ཨཱཿབིགྷྣཱནྟ་ཀྲྀ་ཏ་ཧཱུྃ་ཕཊ། ཅེས་བརྗོད་ཅིང་སློབ་མའི་ལུས་ལ་ཡུངས་དཀར་བརྡེག་གོ། དེ་ནས་བགེགས་མཐར་བྱེད་ཀྱི་སྔགས་དེ་ཉིད་ལུང་ཕོག་ལ་སྒྲུབ་པ་མ་ཐོན་པར་ཟློས་སུ་ཡང་གཞུག་གོ། དེ་དག་ནི་བསྙེན་པ་སྔོན་དུ་བྱ་བའི་ཆོ་ག་གསུམ་པའོ། ། དེ་ནས་སློབ་དཔོན་གནས་དབེན་པར་སོང་སྟེ། སྤྱིའི་སྒྲུབ་ཐབས་ཇི་ལྟ་བ་བཞིན་བསྒོམ་ཞིང་། ཡི་གེ་བཅུ་པ་ལ་འབུམ་ཕྲག་གཅིག་ནས་བཞིའི་བར་ཚང་བར་བཟླས་པ་བསྙེན་པ་སྟེ། འདི་ནི་བླ་མའི་ཞལ་ལས་ཤེས་པར་བྱ་བ་ཡིན་ནོ། ། ད་ནི་དཀྱིལ་འཁོར་གྱི་དུས་སུ་བྱ་བའི་ཆོ་ག་ལས་དང་པོ་སའི་ཆོ་ག་ལ་ས་བསླང་བ། བརྟག་པ། གཟུང་བ། སྦྱང་བ། བྱིན་གྱིས་བརླབ་ཅིང་ཡོངས་སུ་གཟུང་བས་བསྲུང་བ་སྟེ་ལྔ་ཡོད་ཀྱང་། བསླང་བ་དང་བརྟག་པ་གཉིས་སྦྱང་བར་བསྡུ། བསྲུང་བ་ཡོངས་སུ་གཟུང་བར་བསྡུས་ལ། སའི་ཆོ་ག་གཉིས་སུ་བསྡུ་གསུང་། དེའི་དང་པོ་ས་བསླང་བ་ལ་གཉིས། སྣང་བ་ལས་བསླང་བ་དང་། མི་སྣང་བ་ལས་བསླང་བའོ། ། དང་པོ་ཡང་གཞུང་ལས། སྣང་དང་མི་སྣང་ས་བདག་ལ། ། གསོལ་གདབ་ལ་སོགས་རྒྱས་པར་བྱ། ། ཞེས་པས་བསྟན་ཏེ། རྒྱལ་པོ་ལ་སོགས་པ་དཀྱིལ་འཁོར་གྱི་ས་དེའི་བདག་པོ་ལ། བདག་ས་དེའི་ཕྱོགས་དེར་དཀྱིལ་འཁོར་གྱི་ལས་ཅུང་ཟད་ཅིག་བརྩིག་པས། ཁྱེད་ཀྱིས་གནང་བའི་སྐབས་ཕྱཻ་ཞིག་ཅེས་པ་ལ་སོགས་པས་གསོལ་བ་གདབ་བོ། ། འདིས་ཀྱང་དཀྱིལ་འཁོར་གྱི་ལས་ཀྱི་བར་ཆད་སེལ་བར་བྱེད་པ་ཡིན་ནོ། ། གཉིས་པ་མི་སྣང་བ་ལས་བསླང་བ་ནི༑  ཆོ་གའི་གོ་རིམ་ནི་ཅུང་ཟད་འོག་ཏུ་འབྱུང་སྟེ། སའི་ཕྱོགས་དེ་གྲོང་ཁྱེར་ཆེན་པོ་(ཞབཟང་པོ་)ལ་སོགས་པའི་ཤར་དང་། བྱང་དུ་འོང་བའམ། ཁ་དོག་དཀར་ཞིང་སེར་བའམ། སྣུམ་ཞིང་ཡིད་དུ་འོང་བའམ། དབྱིབས་ཀྱང་གྲུ་བཞི་ལ་སོགས་པར་འདུག་པ་དེར་བྱ་བའི་ཆ་བརྟག་པའམ། དེ་ལས་བཟློག་པ་ནི་སྤང་བའི་ཆར་བརྟག་པར་བྱའོ། ། དེ་ནས་མི་སྣང་བ་ལས་བསླང་སྟེ། སའི་ཆ་དེར་དཀྱིལ་འཁོར་གྱི་ཚད་ཙམ་ལ་(ཞལ་)རི་མོ་བྲིས་ཏེ། སའི་ཕྱོགས་དེ་མཎྜལ་བྱ་ཞིང་བྱུགམཆོད་པ་དང་གཏོར་མ་ཅི་འབྱོར་བཤམས། བདག་ཉིད་རྗེ་བཙུན་མ་སྒྲོལ་མའི་ཏིང་ངེ་འཛིན་རྫོགས་པར་བྱས་ལ། དེ་ནས་མཎྜལ་གྱི་སྟེང་དུ་དྲིའི་ཐིག་ལེ་ལ་མེ་ཏོག་གི་ཚོམ་བུ་གཅིག་བཞག་ལ། དེར་སའི་ལྷ་མོ་གསེར་གྱི་མདོག་ཅན་སྐད་ཅིག་གིས་དམིགས་ལ། དེ་ནས་མཆོད་པ་རྣམས་བྱིན་གྱིས་བརླབས་ལ། ལྷ་མོ་ལ་མཆོད་པ་རྣམས་ཀྱིས་མཆོད། ཨ་ཀཱ་རོས་གཏོར་མ་དབུལ་ལོ། ། དེ་ནས་ས་བསླང་བའི་ཕྱིར་གསོལ་བ་གདབ་སྟེ། སྐྱོབ་པ་སངས་རྒྱས་ཐམས་ཅད་ཀྱི། ། ཞེས་པ་ལ་སོགས་པ་འོག་ནས་འབྱུང་བའི་ཚིགས་སུ་བཅད་པ་གཉིས་ཀྱིས་ལན་གསུམ་དུ་གསོལ་བ་གདབ་བོ། ། དེ་ནས་བྲིས་ཤིག་གསུངས་ནས་གནང་བ་བྱིན་ཏེ་སའི་ལྷ་མོ་ས་དེ་ཉིད་ལ་ཐིམ་པར་བསམ་མོ། ། དེ་ཡང་ཆོ་གའི་གཞུང་ལས། བླ་མ་ལྷའི་རྣལ་འབྱོར་ལྡན་པས་ཞེས་བྱ་བ་ལ་སོགས་པ་རྐང་པ་གསུམ་གྱིས་བསླང་བ་གཉིས་བསྟན་ཏོ(ཞསྣང་བ་ཇི་ལྟར་བ་བཞིན་ནོ)། ། དེ་ལྟར་ཆོ་ག་གཉིས་སྔོན་དུ་སོང་ནས༑ ས་སྦྱང་བ་ནི་གཞུང་ལས། མེ་ལོང་དབྱིབས་ཅན་དཀྱིལ་འཁོར་ནི། ། ཞེས་པ་ལས་མ་གསུངས་ཀྱང་། སའི་ཆ་རྐོ་ཞིང་། ཅི་རིགས་པའི་སྐྱོན་བསལ། དྲི་ཞིམ་པོའི་ཆུ་དང་(ཞ+ས་)བསྲེས་ཏེ་དཀྱིལ་འཁོར་ལ་གཏོར་ཞིང་བཅག་པར་བྱའོ། ། འདིས་ས་ཡོངས་སུ་སྦྱང་བའི་ཆོ་གའོ། ། དེ་ནས་བྱིན་གྱིས་བརླབ་ཅིང་ཡོངས་སུ་གཟུང་བ་ནི། སྔར་བསྙེན་པའི་སྐབས་སུ། བུམ་པ་ཇི་ལྟར་བཤམས་པ་མཎྜལ་གྱི་སྟེང་དུ་བཞག་ནས། བསྙེན་པ་རྫོགས་རྫོགས་ཀྱི་བར་དུ་བུམ་པ་ལ་སྔགས་བཟླས་པའི་ཆུ་དེ་ནས་ཅུང་ཟད་ཙམ་ཞིག་བླངས་ལ། ཀུ་ཤའི་ཆུན་པོས་དཀྱིལ་འཁོར་གྱི་ས་དེར་གཏོར་ཞིང་། ཡི་གེ་བཅུ་པའི་སྔགས་ཅུང་ཟད་ཙམ་བཟླས་ལ། སའི་ཕྱོགས་དེ་ཐམས་ཅད་སྣ་ཚོགས་རྡོ་རྗེའི་རང་བཞིན་གྱི་རྡུལ་ཕྲ་རབ་ཏུ་བསམ་མོ། ། དེ་ཙམ་གྱིས་ནི་བྱིན་གྱིས་བརླབ་ཅིང་ས་དེ་བདག་གིར་ཡོངས་སུ་གཟུང་བར་འགྱུར་རོ། ། སྐབས་འདིར་གཞུང་ལས། འདབ་མ་བཞི་ལྡན་པདྨའི་སྟེང་། ། ཞེས་བྱ་བས་བཟུང་སྟེ། མཆོད་པ་དང་གཏོར་མ་ཅི་རིགས་བྱ་ཞེས་བྱ་བའི་བར་གྱིས་བུམ་པའི་ཆོ་ག་རྒྱས་པར་གསུངས་པ་འདི་ནི་སྔོན་དུ་བསྙེན་པའི་ཆོ་གའི་སྐབས་སུ་བུམ་པ་བཅའ་བ་གཙོར་བསྟན་ལ། དེ་ཉིད་ཀྱི་ཆུས་ས་བྱིན་གྱིས་བརླབ་པར་བྱ་བ་དང་། འདི་ཉིད་དུ་བུམ་པ་སྟ་གོན་དུ་གནས་པའི་ཆོ་ག་ཡང་ཤེས་པར་བྱ་སྟེ། ཕྱོགས་གཅིག་ཏུ་བསྟན་པ་ཡང་འདི་ན་རྟོགས་པར་སླ་བའི་ཕྱིར་རོ། ། བུམ་པ་ལྷར་བསྐྱེད་པའི་ཆོ་ག་ལ་སོགས་པ་ནི་གཞུང་ན་གསལ་བས་འདིར་མ་བྲིས་སོ། ། འདིར་བསྙེན་པའི་སྐབས་ཀྱི་བུམ་པ་ཅིས་ཤེས་ན། འབུམ་ཕྲག་གཅིག་གིས་བསྙེན་པ་བྱ༑ ༑གསང་སྔགས་ཡེ་ཤེས་ཆུ་རྒྱུན་གྱིས། ། ཞེས་པས་ཤེས་སོ། ། དེ་ནས་ས་ཡོངས་སུ་གཟུང་བ་དངོས་ནི། སློབ་དཔོན་རྒྱན་ཐམས་ཅད་ཀྱིས་བརྒྱན་པ་དཀྱིལ་འཁོར་གྱི་དབུས་སུ་གནས་ནས། བདག་དོན་ཡོད་གྲུབ་པའི་ང་རྒྱལ་བརྟན་པོ་བསྒོམ། ཕྱོགས་བཞིར་རྣམ་སྣང་ལ་སོགས་པ་(ཞ-རྣམ་སྣང་ལ་སོགས་པ་)རིགས་བཞིའི་ང་རྒྱལ་འཛིན་པའི་སློབ་མ་བཞི་བཞག་ལ། དེ་ནས་བཞི་པོས་ཕྱོགས་བཞི་ནས་ཏིང་ངེ་འཛིན་ལས་བཞེངས་པར་གསོལ་བ་གདབ་པ་དང་། སློབ་དཔོན་གྱིས་ཏིང་ངེ་འཛིན་གྱི་དཀྱིལ་འཁོར་ནམ་མཁའ་ལ་བཏེག་སྟེ། མིག་རྐང་བྱིན་གྱིས་བརླབ་པ༑ ཨོཾ་བཛྲ་ཨུ་ཏིཥྛ་ཧཱུྃ་ཕཊ། ཅེས་པ་བརྗོད་དོ། ། དེ་ནས་འོག་ནས་འབྱུང་བ་དང་སྦྱར་ལ་སྟེགས་བུའི་སྟེང་ན་གནས་པ་ལས། ཕྱོགས་བཞི་ནས་ནི་གསོལ་བ་གདབ༑ ༑ཅེས་བྱ་བ་ལ་སོགས་པ་སྔོན་ལ་བླངས་ལ། སྐད་ཅིག་མའི་ཏིང་ངེ་འཛིན་གྱི་ཞེས་བྱ་བ་ནས། སྔགས་ཀྱི་བར་དང་སྦྱར་ཏེ་ས་ཡོངས་སུ་བཟུང་བ་དངོས་སོ། ། ས་བསྲུང་བ་ནི་བགེགས་ཐམས་ཅད་ལ་བཀའ་བསྒོ་བ་དང་། དཀྱིལ་འཁོར་བསྐོར་ཏེ་རྡོ་རྗེའི་ར་བ་ལ་སོགས་ཐམས་ཅད་བརྟན་པར་བསྒོམ་པ་ཡིན་ཏེ། དེ་ཡང་དཀྱིལ་འཁོར་གྱི་དབུས་སུ་སློབ་དཔོན་གནས་པར་བྱ་བ་གསུངས་པས་སོ། ། གཞུང་ལས་ནི། དེ་ནས་ཁྲོ་རྒྱལ་བདུད་རྩི་འཁྱིལ། ། ཞེས་བྱ་བ་ལ་སོགས་པ་གསལ་བར་གསུངས་ཏེ་སའི་ཆོ་གའོ། ། ། །སྟ་གོན་ལ་གསུམ་གྱི་ལྷ་སྟ་གོན་ལ་གཉིས་ཏེ། ཐོག་མར་སའི་ལྷ་མོ་མཁྱེན་པར་གསོལ་བ་དང་། ལྷ་སྟ་གོན་དངོས་སོ། ། དེ་ཡང་ཆོ་གའི་གོ་རིམ་ནི་འདི་ཡིན་ཏེ༑ ནུབ་དང་པོ་སའི་ཆོ་ག་སྔོན་དུ་སོང་ནས། ནུབ་གཉིས་པ་ལྷ་(ཞ-ལྷ་)སྟ་གོན་ལ། ཉེ་བར་མཁོ་བ་ཐམས་ཅད་འཚོག་ཆས་བྱས་ལ། དཀྱིལ་འཁོར་གྱི་ས་དེ་བའི་རྣམ་ལྔ་དང་དྲི་ཞིམ་པོའི་ཆུས་བྱུགམཆོད་པ་ཅི་འབྱོར་བ་རྣམས་ཀྱིས་མཐའ་མ་བསྐོར་ལ་བཤམ། གཏོར་མ་ཕྱོགས་མཚམས་བརྒྱད་དུ་བརྒྱད། སའི་ལྷ་མོའི་དང་དགུ་བཤམ་པའམ། ཡང་ན་ཕྱོགས་བཞིར་བཞི། སའི་ལྷ་མོའི་དང་ལྔ་བཤམ། དྲིའི་ལྡེ་གུ་ཡང་མདུན་དུ་བཤམ། བུམ་པ་དང་སློབ་མ་ལྷག་གནས་ཀྱི་ཡོ་བྱད་ཀྱང་ཉིན་མོ་ནས་བཤམས་ནས། སྲོད་ཐུན་ལ་བླ་མ་ཁྲུས་བྱས་རྒྱན་ཐམས་ཅད་ཀྱིས་བརྒྱན་ལ། སྤྱིའི་སྒྲུབ་ཐབས་ལྟར་རམ། བཅོམ་ལྡན་དོན་གྲུབ་ཀྱི་རྣལ་འབྱོར་རྫོགས་པར་བསྒོམས་ལ་ཅུང་ཞིག་བཟླས་མཆོད་པ་བསངས་ཤིང་བྱིན་གྱིས་བརླབ༑ དེ་ནས་སའི་ལྷ་མོ་མཁྱེན་པར་གསོལ་བར་བྱ་བ་ནི། དཀྱིལ་འཁོར་གྱི་དབུས་སུ་དྲིའི་ཐིག་ལེ་ལ་མེ་ཏོག་ཚོམ་བུ་བཞག་ལ། སའི་ལྷ་མོ་ལ་སྔར་ས་(ཞ-ས་)སློང་བའི་སྐབས་སུ་གསུངས་པ་ཅི་འདྲ་བ་ཅིག་བློས་བཟུང་ལ་མཆོད་ཡོན་ནས་བཟུང་སྟེ། གཏོར་མའི་བར་དུ་མཆོད། དེ་ནས། སྐྱོབ་པ་སངས་རྒྱས་ཐམས་ཅད་ཀྱི། ། ཞེས་བྱ་བ་ལ་སོགས་པ་ཚིགས་སུ་བཅད་པ་གཉིས་ཀྱི་ལན་གསུམ་གྱིས་སྙན་གསན་ཕབ་ལ་མཁྱེན་པར་གསོལ་ཏེ། དེས་བར་ཆད་མེད་པར་ཞལ་གྱིས་བཞེས་པར་བསམས་ལ་ས་དེ་ཉིད་དུ་ཐིམ་པའམ། ནམ་མཁའ་ལ་དཔང་པོའི་ཚུལ་དུ་བཞུགས་པར་བསམ་མོ། ། ཚིག་འདིས་ནི་ས་བསླང་བ་དང་། སའི་ལྷ་མོ་སྟ་གོན་དུ་གནས་པ་གཉིས་ཟིན་པ་ཡིན་ནོ། ། སའི་ལྷ་མོའི་སྟ་གོན་ནོ། ། ལྷ་སྟ་གོན་དངོས་ནི༑ སྔར་གྱི་མེ་ཏོག་བསལ་ལ་ཡང་དཀྱིལ་འཁོར་གྱི་ས་དེ་གྲུ་བཞིར་ལེགས་པར་བྱུགདེ་ནས་སློབ་དཔོན་གྱིས། དཀྱིལ་འཁོར་འཕར་མ་གཉིས་པར་བློས་རིག་པར་བྱས་ལ་དྲིའི་ཐིག་ལེ་བཅུ་བདུན་ལ་མེ་ཏོག་(ཞ-མེ་ཏོག་)བཅུ་བདུན་བྱ། གདན་གྱི་སྟེང་དུ་ལྷ་བཅུ་བདུན་མེ་ཏོག་(ཞས་བོན་)ཙམ་ལས་བསྐྱེད། གཞལ་ཡས་ཁང་སྲུང་འཁོར་དང་བཅས་པ་སྐད་ཅིག་གིས་བསྐྱེད། བྱིན་གྱིས་བརླབ་ཅེས་པའི་གཞུང་ལ་བརྟེན་ནས་ཡན་ལག་བཞི་རྫོགས་པར་བྱས་ཏེ། དམ་ཚིག་བསྐྱེད། ཡེ་ཤེས་པ་གཞུགདབང་བསྐུར་བྱིན་གྱིས་བརླབ། འོག་ནས་དཀྱིལ་འཁོར་བསྒྲུབ་པ་ལྟར་འདིར་ཡང་བྱ་དགོས་གསུང་། དེ་ནས་མཆོད་པ་ཅི་འབྱོར་བས་མཆོད་དེ། མེ་ཏོག་དང་ན་བཟའ་ལ་སོགས་པ་ཕྱིའི་མཆོད་པ་དང་། ནང་དང་གསང་བ་བདུད་རྩིས་མཆོད་པ་དང་། འདོད་ཡོན་ལ་སོགས་པ་ཡིད་ལས་བྱུང་བའི་མཆོད་པ་རྣམས་ཀྱིས་མཆོད། ཕྱག་འཚལ་ཉི་ཤུ་རྩ་གཅིག་གིས་ཀྱང་བསྟོད། དེ་ནས་སྤོས་ཁང་ལག་པ་གཡས་པར་ཐོགས་ལ། དྲིལ་བུ་གསིལ་ཞིང་རྗེ་བཙུན་མའི་དཀྱིལ་འཁོར་དངོས་སུ་བསྐྱེད་པ་དང་། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་(ཞ-དང་བྱང་ཆུབ་སེམས་དཔའ་)ཐམས་ཅད་བཞུགས་པ་ལ་སྙན་གསན་དབབ་སྟེ། མ་ལུས་ཕྱོགས་ན་བཞུགས་པ་ཡི། ། ཞེས་བྱ་བ་ལ་སོགས་པའི་ཚིག་རྣམས་ལན་གསུམ་དུ་བརྗོད་དོ། ། དེ་ཙམ་གྱིས་ནི་ལྷ་སྟ་གོན་དུ་གནས་པའོ། ། གཉིས་པ་བུམ་པ་སྟ་གོན་དུ་གནས་པ་ནི། རྒྱས་པར་བྱེད་ན་བུམ་པ་བཅུ་གཅིག(ཞབཅུ་ལུབདུན་)ལས་ཐམས་ཅད་པ་དང་བཅུ་གཉིས(ཞབཅོ་བརྒྱད)། ཡང་ན་རིགས་ལྔའི་བུམ་པ་ལྔ། ལས་ཐམས་ཅད་པ་དང་དྲུགཡང་ན་བུམ་པ་གཉིས་སུ་བསྡུ་སྟེ། སྔར་བསྙེན་པའི་སྐབས་སུ་བུམ་པ་བཅས་པ་དེ་ཉིད་ལྷ་ཐམས་ཅད་པའི་བུམ་པ་ཡིན་ནོ། ། དེ་དང་ལས་ཐམས་ཅད་པའི་བུམ་པ་སྣ་ཚོགས་རྡོ་རྗེས་མཚན་པ་གཅིག་དང་གཉིས་སུ་བསྡུའོ། ། རྒྱས་པར་བྱེད་ན་བུམ་པ་ཐམས་ཅད་ལ་ལྷ་སོ་སོའི་མཚན་མ་དགོད། མགུལ་ཆིངས་དབུལ། གུ་གུལ་གྱི་དུད་པ་དང་། བིགྷྣཱནྟ་ཀྲྀ་ཏས་བགེགས་བསལ། བཅུད་རྣམས་གཞུགཁ་རྒྱན་དབུལ༑  དེ་ནས་དྲི་ཞྀམ་པོའི་ཆུས་གང་བར་བྱས་ཏེ། ལྷའི་གནས་ཀྱི་དྲིའི་ཐེག་ལེ་རྣམས་ཀྱི་གནས་སུ་བཞུགས་པར་བྱའོ། ། ལས་ཐམས་ཅད་པ་ནི་བདག་ཉིད་ཀྱི་གཡས་དང་ཉེ་བར་རོ། ། (ཞ+དེ་ནས་དབུས་ཀྱི་བུམ་པའི་སྟེང་དུ་)དུང་ཆོས་སམ་ཉ་ཕྱིས་ལ་སོགས་པར་དྲི་ཞྀམ་པོའི་ཆུ་བླུགས་ལ། རྡོ་རྗེ་ལ་ཚོན་སྐུད་བཏགས་ཏེ་རྣམ་རྒྱལ་བུམ་པའི་སྟེང་དུ་བཞགབུམ་པ་རྣམས་ཀྱི་ནང་དུ་བསྙེན་པའི་སྐབས་ལྟར་བསྐྱེད། ལས་ཐམས་ཅད་པའི་བུམ་པར་བགེགས་མཐར་བྱེད་དམ་དོན་གྲུབ་བསྐྱེད། མཆོད་པས་མཆོད། དེ་ནས་ཡི་གེ་བཅུ་པ་ཉིད་བརྒྱ་རྩ་བརྒྱད་ལ་སོགས་པ་བཟླས་སོ༑  ༑ དེ་ལྟར་ལྷ་དེ་རྣམས་འོད་དུ་ཞུ་སྟེ། ཡེ་ཤེས་ཀྱི་བདུད་རྩིའི་ཆུའི་རྒྱུན་གྱི་ངོ་བོ་ཉིད་དུ་བསམས་ཏེ། བུམ་པའི་སྟེང་གི་ཆུ་དེ་ཡང་བུམ་པ་ཐམས་ཅད་དུ་བགོས་ལ་དབུལ་ལོ། ། དེ་ཡང་གཞུང་ལས། བུམ་པའི་ལྷ་རྣམས་རྫོགས་པར་བྱ། ། ཞེས་བྱ་བ་རྐང་པ་གསུམ་གྱིས་བསྟན་ཏོ། ། དེ་ནས་སློབ་མ་སྟ་གོན་དུ་གནས་པ་ནི། གཞུང་ལས༑  ཡོལ་བས་བཅད་དེ་བདག་ཉིད་ནང་། ། ཞེས་བྱ་བ་ལ་སོགས་པས་བསྟན་ཏོ༑  ༑ དེ་ཡང་སློབ་མ་རྣམས་ཁྲུས་བྱེད་དུ་བཅུག་ལ། གོས་དང་རྒྱན་བཟང་པོས་བརྒྱན་པ། རིམ་པས་བཀོད་ལ། དེ་ནས་སློབ་དཔོན་ཡོལ་བའི་ནང་ནས་ཕྱིར་བྱུང་བ་ལ་མཎྜལ་དབུལ། མེ་ཏོག་གི་ཕྲེང་བ་ལ་སོགས་པ་དབུལ། དེ་ནས་དགའ་ཆེན་ཁྱོད་བདག་ཅེས་བྱ་བ་ལ་སོགས་པ་ཆོ་ག་བཅུ་ཐམ་པས་མ་ཚང་བ་མེད་པར་སློབ་མ་བྱིན་གྱིས་བརླབ་སྟེ། ཆོ་ག་རྣམ་པར་བཞག་པ་དང་། སྔ་ཕྱིའི་གོ་རིམ་གཞན་དང་མི་མཐུན། དཀྱིལ་འཁོར་ཀྱི་ཆོ་ག་གནང་བ་(ཞདཀྱིལ་འཁོར་གྱི་ཆོ་ག་གཞན་དང་མི་མཐུན་པ་)རྣམས་ནི་ཐེ་ཚོམ་མི་ཟ་བར་བྱ་སྟེ། འདི་ནི་(ཞ+རང་)གཞུང་གི་ཆོ་ག་ཡིན་པས་སོ། ། འདི་ནི་གཞུང་ནས་གསལ་བས་འདིར་མ་བཀོད་དོ། ། དེ་ནས་སློབ་མའི་ཚོགས་རྣམས་ལ་ཉལ་སྟངས་དང་རྨི་ལམ་བསྒོ་བར་བྱ་སྟེ་གནས་དབེན་པར་གཏང་ངོ་། ། དེ་ཡང་དེ་ནས་བླ་མ་སྟ་གོན་གྱི་ལྷ་དང་བུམ་པ་རྣམས་ལ་ཅི་འབྱོར་བས་མཆོད། རང་གི་ཆོ་ག་མ་ཚང་བ་དང་ལྷག་པ་རྣམས་བཟོད་པར་གསོལ་ལ། སྟ་གོན་གྱི་ལྷ་རྣམས་ནམ་མཁའ་ལ་གདེག་གོ། དེ་ནས་བདག་དང་སློབ་མ་བསྲུང་བའི་ཕྱིར་ཡི་གེ་བཅུ་པ་ཅུང་ཞིག་བཟླས་པ་བྱ། དེ་ཙམ་གྱིས་ནི་སྟ་གོན་གྱི་ཆོ་གའོ། ། ཉིན་ཞག་གསུམ་པ་དཀྱིལ་འཁོར་ཞག